**ПРОТОКОЛ № 16**

Днес, 16.03.2017г. в гр. Пловдив, пл. „Никола Мушанов“ № 1, ет.3, зала 300А се проведе заседание на Районна избирателна комисия (РИК) 17 – Пловдив област. Заседанието се откри в 18:00 часа от председателя на комисията – г-н Илиан Иванов. Присъстват 15 членове на РИК 17 Пловдив област, налице е изискуемия от ИК кворум за провеждане на заседанието.

Председателят предложи заседанието да се проведе при следния дневен ред:

**Последен № 136-НС/14.03.2017г.**

|  |  |  |
| --- | --- | --- |
| **№** | **МАТЕРИАЛИ ЗА ЗАСЕДАНИЕТО:** | **ЧЛЕН НА РИК** |
| **1.** | **Проект на решения относно:  т.1.1** Поправка на технически грешки в Решение № 82-НС от 27.02.2017г., Приложение № 1, на РИК 17 за назначаване на съставите на секционните избирателни комисии на територията на **община Асеновград**, област Пловдив при произвеждането на изборите за народни представители на 26.03.2017 г.  **т.1.2** Поправка на технически грешки в Решение № 80-НС от 27.02.2017г., Приложение № 1, на РИК 17 за назначаване на съставите на секционните избирателни комисии на територията на **община Куклен**, област Пловдив при произвеждането на изборите за народни представители на 26.03.2017 г. | ИИ |
| **2.** | **Проект на решения относно:**  **т.2.1** Промяна в съставите на СИК в **община Перущица**, област Пловдив за произвеждането на избори за народни представители, насрочени за 26 март 2017г.  **т.2.2** Промяна в съставите на СИК в **община Карлово**, област Пловдив за произвеждането на избори за народни представители, насрочени за 26 март 2017г., както и отстраняване на допуснати технически грешки.  **т.2.3** Промяна в съставите на СИК в **община Асеновград**, област Пловдив за произвеждането на избори за народни представители, насрочени за 26 март 2017г. , както и отстраняване на допуснати технически грешки. | ИИ |
| **3.** | **Проект на решения относно:** Закриване ПСИК - Калояново | ИИ |
| **4.** | **Проект на решения относно:** Жалба от Александра Берданкова |  |
| **5.** | **Проект на решения относно:** Сигнал вх.№ 10/16.03.2017г. от Ангел Чобанов – кмет на с.Храбрино за неправомерно поставени агитационни материали на територията на община Родопи |  |
| **6.** | **Проект на решения относно:** Регистрация на застъпници на ПП АТАКА  **6.1** **Проект на решения относно:** Сигнал с вх. № 6/14.03.2017г. постъпило по електронната поща, и препратен от общинска администрация Асеновград за разглеждане по компетентност. |  |
| **7.** | Доклади по писма, жалби и сигнали. | ИИ |
| **8.** | Разни. | ИИ |

Поради липса на предложения и възражения от страна на членовете на РИК, проектът на дневен ред беше подложен на поименно гласуване и резултатите от него са както

следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ЗА |
| 2. | Ваня Костадинова Костадинова | ЗА |
| 3. | Иванка Тодорова Милева | ЗА |
| 4. | Айтен Сали Салим | ЗА |
| 5. | Елена Владиславова Кинаева | ОТСЪСТВА |
| 6. | Елена Георгиева Караманова-Захариева | ЗА |
| 7. | Диана Илиева Дишлиева | ОТСЪСТВА |
| 8. | Йордан Янкулов Дамбулев | ЗА |
| 9. | Милена Иванова Калинова | ЗА |
| 10. | Добромир Запрянов Кузманов | ЗА |
| 11. | Иван Милков Кърчев | ЗА |
| 12. | Семиха Юсеин Яшар | ЗА |
| 13. | Стоян Николов Янаджиев | ЗА |
| 14. | Валя Иванова Кръстанова | ЗА |
| 15. | Ангел Николаев Господинов | ЗА |
| 16. | Антон Желязков Карагачлиев | ЗА |
| 17. | Людмила Иванова Андонова | ЗА |

Дневният ред се прие от РИК 17 – Пловдив област с мнозинство от присъстващите със 15 гласа „ЗА”.

**По т.1.1** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Поправка на технически грешки в Решение № 82-НС от 27.02.2017г., Приложение № 1, на РИК 17 за назначаване на съставите на секционните избирателни комисии на територията на **община Асеновград**, област Пловдив при произвеждането на изборите за народни представители на 26.03.2017 г.

**РЕШЕНИЕ**

**№ 137 - НС  
Пловдив област, 16.03.2017 г.**

**ОТНОСНО:** Поправка на технически грешки в Решение № 82-НС от 27.02.2017г., Приложение № 1, на РИК 17 за назначаване на съставите на секционните избирателни комисии на територията на **община Асеновград**, област Пловдив при произвеждането на изборите за народни представители на 26.03.2017 г.

В РИК 17 – Пловдив област е получено уведомление за установена при служебна проверка техническа грешка в Решение № 82-НС от 27.02.2017г. и е получено писмо с вх. № 255 от 15.03.2017 г. в ЕГН на назначен член на СИК на територията на Общината.

С оглед изложеното и на основание чл. 72, ал. 1, т.1 и т.29 от Изборния кодекс, Районната избирателна комисия

**Р Е Ш И:**

**1.**Допуска поправка на техническа грешка в Приложение № 1 към Решение № 82-НС от 27.02.2017г. на РИК 17, както следва:

В секция **170100009**, гр. Асеновград, текстът „Таня Атанасова Сакъзова, ЕГН хххххххххх на длъжност секретар“

**да се чете:** „Таня Атанасова Сакъзова, ЕГН хххххххххх на длъжност секретар“

**2.**Анулира издаденото удостоверение на лицето и издава ново удостоверение с коректно нанесени данни.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.1.2** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Поправка на технически грешки в Решение № 80-НС от 27.02.2017г., Приложение № 1, на РИК 17 за назначаване на съставите на секционните избирателни комисии на територията на **община Куклен**, област Пловдив при произвеждането на изборите за народни представители на 26.03.2017 г.

**РЕШЕНИЕ**

**№ 138 - НС  
Пловдив област, 16.03.2017 г.**

**ОТНОСНО:** Поправка на технически грешки в Решение № 80-НС от 27.02.2017г., Приложение № 1, на РИК 17 за назначаване на съставите на секционните избирателни комисии на територията на **община Куклен**, област Пловдив при произвеждането на изборите за народни представители на 26.03.2017 г.

В РИК 17 – Пловдив област е получено уведомление за установена при служебна проверка техническа грешка в Решение № 80-НС от 27.02.2017г. и е получено писмо с вх. № 261 от 16.03.2017 г. в личните данни на назначени членове на СИК на територията на Общината.

С оглед изложеното и на основание чл. 72, ал. 1, т. 1 и т. 29 от Изборния кодекс, Районната избирателна комисия

**Р Е Ш И:**

**1.**Допуска поправка на техническа грешка в Приложение № 1 към Решение № 80-НС от 27.02.2017г. на РИК 17, както следва:

* В секция **174200007, гр. Куклен**:

текстът „Весела Петрова Гошева, ЕГН хххххххххх на длъжност Член“

**да се чете:** „Веселка Петрова Гошева, ЕГН хххххххххх на длъжност Член“

* В секция **174200008, гр. Куклен**:

текстът „Атанас Димитров Стойков, ЕГН хххххххххх на длъжност Секретар“

**да се чете:** „Атанас Димитров Стойков, ЕГН хххххххххх длъжност Секретар“

текстът „Стоянка Николова Белева, ЕГН хххххххххх на длъжност Член“

**да се чете:** „Стоянка Николаева Белева, ЕГН хххххххххх на длъжност Член“

* В секция **174200012, с. Цар Калоян, община Куклен**:

текстът „Николина Найденова Николова, ЕГН хххххххххх на длъжност Член“

**да се чете:** „Николинка Найденова Николова, ЕГН хххххххххх на длъжност Член“

* В секция **174200013, с. Яворово, община Куклен**:

текстът „Ангел Николов Пейчинов, ЕГН хххххххххх на длъжност Член“

**да се чете:** „Ангел Николаев Пейчинов, ЕГН хххххххххх на длъжност Член“

**2.** Анулира издадените удостоверения на лицата и издава нови удостоверения с коректно нанесени данни.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.2.1** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Промяна в съставите на СИК в **община Перущица**, област Пловдив за произвеждането на избори за народни представители, насрочени за 26 март 2017г.

**РЕШЕНИЕ**

**№ 139 - НС  
Пловдив Област, 16.03.2017г.**

**ОТНОСНО:** Промяна в съставите на СИК в **община Перущица**, област Пловдив за произвеждането на избори за народни представители, насрочени за 26 март 2017г.

На електронната поща на РИК 17-Пловдив Област е постъпило Заявление с вх. № 237/14.03.2017г. от ПП ГЕРБ за извършване на промени в състав на секция № 174000004 на територията на община Перущица, назначени с Решение № 72-НС/27.02.2017 г. на РИК-17 Пловдив Област.

Извършена е проверка в служба ГРАО към община Перущица, след която бе потвърдено, че така предложеното лице е с коректно посочени имена и единен граждански номер.

Предвид гореизложеното и на основание чл. 72, ал. 1, т. 4 и т. 29 от Изборния кодекс, Районната избирателна комисия 17 – Пловдив област,

**Р Е Ш И:**

**1.**В секция **№ 174000005 гр. Перущица**

*освобождава:* Екатерина Андреева Тошкова с ЕГН: хххххххххх от длъжност Член и

*назначава:* Йорданка Стойкова Накева с ЕГН: хххххххххх на длъжност Член;

**2.**Анулира издадените удостоверения на заменените лица и издава нови удостоверения на новоназначените лица.

**3.**Членовете на СИК при изпълнение на своите функции са длъжностни лица по смисъла на чл. 93, т. 1 от Наказателния кодекс.

**4.**При изпълнение на функциите си членовете на СИК не могат да носят отличителни знаци на партии, коалиции от партии и инициативни комитети, както и да провеждат предизборна агитация.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.2.2** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Промяна в съставите на СИК в **община Карлово**, област Пловдив за произвеждането на избори за народни представители, насрочени за 26 март 2017г., както и отстраняване на допуснати технически грешки.

**РЕШЕНИЕ   
№ 140-НС  
Пловдив Област, 16.03.2017г.**

**ОТНОСНО:** Промяна в съставите на СИК в **община Карлово**, област Пловдив за произвеждането на избори за народни представители, насрочени за 26 март 2017г., както и отстраняване на допуснати технически грешки.

В РИК 17 е постъпило Искане с вх. № 258 от 16.03.2017 г. от Рустам Хасан Мурад, представящ се за представител на ДПС-община Карлово, по ел. поща за извършване на промени и отстраняване на допуснати технически грешки в съставите на СИК на територията на община Карлово, назначени с Решение № 66-НС/23.02.2017 г. на РИК 17 Пловдив Област.

Предвид гореизложеното и на основание чл. 72, ал. 1, т. 4 и т. 29 от Изборния кодекс, Районната избирателна комисия 17 – Пловдив област

**Р Е Ш И:**

1. В секция **171300010** – гр. Карлово

*освобождава* Назлъ Юсеинова Козарева с ЕГН \*\*\*\*\*\*\*\*\*\* от длъжност член

*назначава* РАДКА ПЕТРОВА ПАЛАЗОВА с ЕГН \*\*\*\*\*\*\*\*\*\*на длъжност член;

2.В секция **17130030** – гр. Карлово

*освобождава* Мехмед Ахмедов Таушанов с ЕГН \*\*\*\*\*\*\*\*\*\*от длъжност член

*назначава* САШО АСЕНОВ ШАБАНОВ с ЕГН \*\*\*\*\*\*\*\*\*\*от длъжност член;

3. В секция **171300062** – гр. Карлово

*освобождава* Антон Стоянов Иванов с ЕГН \*\*\*\*\*\*\*\*\*\*от длъжност заместник председател

*назначава* ГЕОРГИ ДИМИТРОВ ГАНЧЕВ с ЕГН \*\*\*\*\*\*\*\*\*\*на длъжност заместник председател;

4.В секция **171300048** – гр. Карлово

*името:* Силвия Георгиева Шилова, ЕГН \*\*\*\*\*\*\*\*\*\*,

*да се чете*: СИЛВИЯ ГЕОРГИЕВА ЧИЛОВА, ЕГН \*\*\*\*\*\*\*\*\*\*;

5. Анулира издадените удостоверения на заменените лица и издава нови удостоверения на новоназначените.

6. Членовете на СИК при изпълнение на своите функции са длъжностни лица по смисъла на чл. 93, т. 1 от Наказателния кодекс.

7. При изпълнение на функциите си членовете на СИК не могат да носят отличителни знаци на партии, коалиции от партии и инициативни комитети, както и да провеждат предизборна агитация.

Настоящото решение може да бъде обжалвано пред Централната избирателна комисия в тридневен срок  от обявяването му.

**По т.2.3** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Промяна в съставите на СИК в община **Асеновград**, област Пловдив за произвеждането на избори за народни представители, насрочени за 26 март 2017г. , както и отстраняване на допуснати технически грешки.

**РЕШЕНИЕ   
№ 141-НС  
Пловдив Област, 16.03.2017г.**

**ОТНОСНО:** Промяна в съставите на СИК в община **Асеновград**, област Пловдив за произвеждането на избори за народни представители, насрочени за 26 март 2017г. , както и отстраняване на допуснати технически грешки.

В РИК 17 са постъпили Предложения с вх. № 253/15.03.2017 г., № 255/15.03.2017 г. и № 262/16.03.2017 г. по ел. поща за извършване на промени в съставите на СИК на територията на община Асеновград в Решение № 82-НС/27.02.2017 г., изменено с Решение № 103-НС/27.02.2017г. на РИК 17 Пловдив Област.

Предвид гореизложеното и на основание чл. 72, ал. 1, т. 4 и т. 29 от Изборния кодекс, Районната избирателна комисия 17 – Пловдив област

**Р Е Ш И:**

1. **В секция 170100014 – гр. Асеновград**

*освобождава:* Елена Димитрова Гюмюшева с ЕГН: хххххххххх от длъжност член

*назначава:* Маруся Груйчева Георгиева с ЕГН: хххххххххх на длъжност член;

*освобождава:* Николай Петров Христозов с ЕГН: хххххххххх от длъжност член

*назначава:* Николай Стефанов Шенков с ЕГН: хххххххххх на длъжност член;

2. **В секция 170100016 – гр. Асеновград**

*освобождава*: Маруся Груйчева Георгиева с ЕГН: хххххххххх на длъжност член;

*назначава:* Елена Димитрова Гюмюшева с ЕГН: хххххххххх от длъжност член

3.**В секция 170100038 – гр. Асеновград**

*освобождава:* Емилия Василева Христева с ЕГН: хххххххххх от длъжност член

*назначава:* Екатерина Цанкова Стоичкова с ЕГН: хххххххххх на длъжност член;

4. Анулира издадените удостоверения на заменените лица и издава нови удостоверения на новоназначените.

5. Членовете на СИК при изпълнение на своите функции са длъжностни лица по смисъла на чл. 93, т. 1 от Наказателния кодекс.

6. При изпълнение на функциите си членовете на СИК не могат да носят отличителни знаци на партии, коалиции от партии и инициативни комитети, както и да провеждат предизборна агитация.

Настоящото решение може да бъде обжалвано пред Централната избирателна комисия в тридневен срок  от обявяването му.

**По т.3** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Закриване ПСИК – Калояново  
Предложението бе подложено на обсъждане от членовете на РИК 17, като се оформиха две становища. Според едното след като сроковете за назначаване на ПСИК са изтекли и не е предложен поименен състав от страна на кмета на Община Калояново, то следва същата да бъде закрита. Първото становище бе подложено на поименно гласуване и бе отхвърлено с мнозинство от 15 гласа. От друга страна се застъпи становището, че новелата на чл.57, ал.1, т. 5 от ИК разпорежда назначаването на СИК (относимо към ПСИК) да се извърши от ЦИК, когато РИК не ги е назначила в определния срок. Ето защо Комисията се обедини около второто становише, поради което взе следното:

ПРОТОКОЛНО РЕШЕНИЕ №3

Да не се предприемат действия по закриване на ПСИК Калояново до изтичането на срока за обжалване и влизане в законна сила на Решението на РИК 17 , като същевременно се изпрати информация до ЦИК, че до 16.03.2017г. няма уведомително писмо от Община Калояново относно информация за броят на постъпилите заявления от лица, които са трудно подвижни и които желаят да гласуват с подвижна избирателна кутия, като в писмото се посочи, че в РИК 17 не е постъпила и информация за проведени консултации и определяне на поименен състав на откритата в Община Калояново ПСИК.

В 18:33 Диана Дишлиева се присъедини към заседанието.

**По т.4** от дневния ред докладва Илиан Иванов – председател на РИК 17 Пловдив област.

**ОТНОСНО**: Жалба вх.№ 9/16.03.2017г. от Александра Берданкова – пълномощник на КП „БСП за България“ относно нарушение на чл.183, ал.1, ал.2 и ал.4 от Изборния кодекс.

С вх. № 9 от 16.03.2017г. /09.30ч./ от входящия регистър на жалбите и сигналите на РИК 17 е постъпила жалба по електронната поща от Александра Берданкова като пълномощник на Корнелия Нинова – председател и представляващ коалиция от партии „БСП за България“, с която се отправя твърдение за поставени агитационни материали на ПП ГЕРБ (билбордове) на входа на гр.Пловдив до х-л „Бухалите“ и на кръстовището на бул. „България“ и ул. „Васил Левски“ в гр.Пловдив, изработени в нарушение на чл.183, ал.1, ал.2 и ал.4 от Изборния кодекс. Към жалбата са приложени пълномощно изх.№ 169/17.02.2017г. и снимков материал.

С цел установяване на обективните факти и обстоятелства е извършена проверка от Антон Карагачлиев и Милена Калинова – членове на Районна избирателна комисия 17 – Пловдив област, в резултат на което е установено и протоколирано, че на входа на гр.Пловдив, Голямоконарско шосе, около 200-300 метра след х-л Бухалите, на билборд, разположен до пътното платно по посока на движение към населеното място (от дясна страна), едностранно е поставен билборд с приблизителни размери 4м. широчина и 3м. височина, на който е изобразен образа на г-н Бойко Борисов на фона на българското знаме, изписан е номера на бюлетината на ПП ГЕРБ – 11, наименованието и интернет страницата на партията, както и призив „Реални решения за България“. На материала не е изписан надписа „Купуването и продаването на гласове е престъпление“.

При повторна проверка, извършена от същите длъжностни лица между 14:30 и 15:00ч., е констатирано, че на описания билборд е поставен надпис „Купуването и продаването на гласове е престъпление“ – с черен цвят, на бял фон и с дължина около 1,5 метра и височина около 10 см. Обособеното поле е с приблизително същата дължина и с височина около 20 см., т.е. надписът заема по-малко от 10 на сто от лицевата площ на материала.

Комисията счита, че е невъзможно да бъде установен от приложените документи извършителя на посоченото нарушение за откриване на производство по Закона за административните нарушения и наказания и налагане на административно-наказателна санкция на извършителя. Относимо към казуса е и прессъобщение, публикувано на сайта на Българска телеграфна агенция на 15.03.2017г., 18:45ч., с което Националният предзиборен щаб на ГЕРБ сочи, че няма нищо общо с поставените билбордове – предмет на жалбата.

Вторият посочен в жалбата агитационен материал, находящ се на кръстовището на бул.„България“ и ул.„Васил Левски“, се намира на територията на гр.Пловдив, извън обхвата на Седемнадесети изборен район – Пловдив област, поради което комисията счита, че не е компетентна да се произнесе по същество и жалбата в тази част е недопустима. Същата е препратена по компетентност на Районна избирателна комисия 16 – Пловдив град на 16.03.2017г., 11:54ч., по електронна поща.

Комисията се обедини около становището, че с оглед изясняване на относимите факти и обстоятелства по постъпилата жалба следва да се изиска допълнителна информация и документи, установяващи чия е собствеността и кой стопанисва пътния участък на който е поставен РИЕ, както и дали е издадено разрешение за поставяне и ползване на преместваемото съоръжение. От друга страна следва да се изиска от г-жа Александра Берданкова, действаща в качеството си на упълномощен представител на Коалиция БСП ЗА БЪЛГАРИЯ, надлежно пълномощно, удостоверяващо представителната й власт спрямо РИК 17 – Пловдив област, тъй като от представеното такова не може да се направи категоричен извод, че същата е упълномощена с права по отношение на РИК 17 – Пловдив област.

С оглед изложеното и на основание чл. 72, ал. 1, т. 1 от Изборния кодекс, Районната избирателна комисия 17 – Пловдив област взе следното:

ПРОТОКОЛНО РЕШЕНИЕ №4

**1.**Да се изпратят писма до Областно пътно управление – Пловдив, до кмета на Община Марица и до Областния управител на област Пловдив, като се изиска информация за собствеността на пътното съоръжение, на което е поставено Рекламно-информационния елемент (РИЕ) за който е подаден сигнала, респективно дали РИЕ е отдаден под наем и на кого дали притежава съответните разрешения за ползване и поставяне.Изисканата информация да се предостави не по-късно от 20.03.2017г до 17:00 часа.   
**2.**Указва на г-жа Александра Берданкова да представи надлежно пълномощно с оглед установяване нейната представителна власт пред РИК 17 Пловдив област.

**3.**ОСТАВЯ БЕЗ РАЗГЛЕЖДАНЕ жалба вх.№ 9/16.03.2017г. от Александра Берданкова – пълномощник на КП „БСП за България“, в частта относно твърденията за нарушение на чл.183, ал.1, ал.2 и ал.4 от ИК с поставянето на агитационен материал (билборд), находящ се в гр.Пловдив, на кръстовището на бул. „България“ и ул. „Васил Левски“, поради липса на териториална компетентност.

**По т.5** от дневния ред докладва Илиан Иванов – председател на РИК 17 Пловдив област.

**ОТНОСНО**: Сигнал вх.№ 10/16.03.2017г. от Ангел Чобанов – кмет на с.Храбрино за неправомерно поставени агитационни материали на територията на община Родопи

**РЕШЕНИЕ**

**№142-НС  
Пловдив област, 16.03.2017г.**

ОТНОСНО: Сигнал вх.№ 10/16.03.2017г. от Ангел Чобанов – кмет на с.Храбрино за неправомерно поставени агитационни материали на територията на община Родопи

С вх. № 10 от 16.03.2017г. /11.15ч./ от входящия регистър на жалбите и сигналите на РИК 17 е постъпил писмен сигнал от Ангел Чобанов – кмет на с.Храбрино, с който се сочи, че в с.Храбрино, община Родопи е установено наличието на неправомерно залепени агитационни материали на политически партии НФСБ, АТАКА и ВМРО. Видно от приложения към сигнала снимков материал се касае за агитационен материал, поставен върху стълб, с надпис „България над всичко“, „ОБЕДИНЕНИ ПАТРИОТИ – НФСБ, АТАКА и ВМРО“ и посочен номер на бюлетина 17.

С вх.№ 10#1/16.03.2017г., 16:03ч. от община Родопи е изпратена за сведение заповед № 210/22.02.2017г. на инж. Пламен Спасов – кмет на община Родопи, с която са определени местата за поставяне на нагледни агитационни материали по време на предизборната кампания при произвеждане на изборите за народни представители на 26.03.2017г. В съответствие с т.2 от заповедта се забранява поставянето на агитационни материали по стълбове на уличното осветление и уличната ел.мрежа - изискване, което в случая не е спазено, както се установява от представения снимков материал и от констатацията, направена от кмета на с.Храбрино като орган на изпълнителната власт по смисъла на чл.38, ал.1 от ЗМСМА.

Нормата на чл.183, ал.3 поставя ограничението агитационните материали да се поставят единствено на определени от кмета места, поради което следва да бъде задължен кмета на общината/района или кметството да премахне агитационни материали, поставени в нарушение на чл.183 от ИК.

Комисията счита, че е невъзможно да бъде установен от приложените документи конкретният извършител на посоченото нарушение за откриване на производство по Закона за административните нарушения и наказания и налагане на административно-наказателна санкция на извършителя.

С оглед изложеното и на основание чл. 72, ал. 1, т. 1 и т. 20, във връзка с чл.186, ал.1 от Изборния кодекс, Районната избирателна комисия 17 – Пловдив област

**Р Е Ш И :**

РАЗПОРЕЖДА на Кмета на община Родопи да премахне агитационни материали с посочен № 17 за кандидатска листа на коалиция от партии „ОБЕДИНЕНИ ПАТРИОТИ – НФСБ, АТАКА и ВМРО“, поставени в нарушение на заповед No210/22.02.2017 година на кмет на община Родопи по стълбове на уличното осветление и уличната електрическа мрежа, находяща се на територията на с.Храбрино, община Родопи.

Настоящото решение може да бъде обжалвано пред Централната избирателна комисия в тридневен срок  от обявяването му.

**По т.6** от дневния ред докладва Илиан Иванов – председател на РИК 17 Пловдив област.

**Предложен бе проект за решение ОТНОСНО:** Регистрация на застъпници на ПП АТАКА

**РЕШЕНИЕ**

**№143-НС  
Пловдив област, 16.03.2017г.**

ОТНОСНО: Регистрация на застъпници на ПП АТАКА

С вх.№1 от 14.03.2017г. 16:50ч. от входящия регистър на застъпниците е постъпило предложение за регистрация на застъпници от ПП АТАКА.  
При подаване на заявлението за регистрация, Иван Кърчев – член на РИК 17 дава устни указания за представяне на надлежно пълномощно от страна на КП ОБЕДИНЕНИ ПАТРИОТИ – НФСБ, АТАКА И ВМРО, както са регистрирани за участие в изборите за народни представители от ЦИК в срок до 16.03.2017г/17:00ч./. След проведен разговор по телефон между Добромир Кузманов – член на РИК 17 и Веселин Божков, упълномощен представител на ПП АТАКА, последният е заявил, че е наясно с изискуемата форма на пълномощното и вероятно няма да има възможност да представи надлежно такова, и предложените за застъпници лица ще бъдат оттеглени като такива.   
Предвид гореизложеното, както и поради обстоятелството, че указаният срок не е спазен и на основание чл.72,ал.1,т.15 от ИК и т.5 от Решение № 4172-НС на ЦИК, Районната избирателна комисия 17 – Пловдив област:

**РЕШИ:**

ОТКАЗВА регистрация на застъпници, предложени от ПП АТАКА.

Настоящото решение може да бъде обжалвано пред Централната избирателна комисия в тридневен срок  от обявяването му.

**По т.6.1** от дневния ред докладва Илиан Иванов – председател на РИК 17 Пловдив област.

**Предложен бе проект за решение ОТНОСНО:** Сигнал с вх. № 6/14.03.2017г. постъпило по електронната поща, и препратен от общинска администрация Асеновград за разглеждане по компетентност.

**РЕШЕНИЕ**

**№ 144-НС  
Пловдив област, 16.03.2017г.**

ОТНОСНО: Сигнал с вх. № 6/14.03.2017г. постъпило по електронната поща, и препратен от общинска администрация Асеновград за разглеждане по компетентност.

С вх. № 6 от 14.03.2017г. /15.24 ч./ от входящия регистър на жалбите и сигналите на РИК 17 е постъпил сигнал по електронната поща, препратен от общинска администрация Асеновград за разглеждане по компетентност. В текста на сигнала, без да се съдържат данни за подател са изложени твърдения, че напоследък без да се уточняват конкретни дати в кв. Долни воден, в доста голяма част от деня обикаля кола, агитираща на турски език, с турска музика. Излага се мнение, че това е противозаконно.

С протоколно решение, РИК 17 от 14.03.2017г. е взела решение да се изпрати електронно съобщение на електронната поща на подателя на сигнала, с което се иска конкретна информация по случая с агитацията на турски език, така също и да представи информация относно трите си имена на подателя и адрес за кореспонденция.

На изпратеното от РИК 17 електронно съобщение, подателят на сигнала е отговорил, че през работните дни е на работа и няма как да представи доказателства за извършваната агитация. Отново без да се идентифицира с трите си имена и адрес, подателят излага информация, че буса обикаля цял ден.

Районната избирателна комисия 17 Пловдив област е специализиран колективен административен орган, чийто правомощия са определени в чл. 72 от Изборния кодекс.

Производствата пред нея по жалби и сигнали се осъществяват по правилата на Изборния кодекс и за неуредените въпроси – субсидиарно се прилага Административнопроцесуалния кодекс (АПК).

Съгласно чл. 85 ал. 1 от АПК, жалбата трябва да съдържа определените в тази разпоредба реквизити, а именно: трите имена на жалбоподателя, адрес, телефон и др., а съгласно чл. 111, ал. 4 от същия кодекс, анонимни сигнали не се разглеждат и по тях не се образува производство.

С оглед изложеното и на основание чл. 72, ал. 1, т. 1 и т. 20 от Изборния кодекс, във връзка с чл. 111, ал. 4 и чл. 85, ал, 1 от АПК, Районната избирателна комисия 17 – Пловдив област

**Р Е Ш И :**

ОСТАВЯ БЕЗ РАЗГЛЕЖДАНЕ Сигнал с вх. № 6/14.03.2017г. постъпило по електронната поща, препратен от общинска администрация Асеновград за разглеждане по компетентност.

Настоящото решение може да бъде обжалвано пред Централната избирателна комисия в тридневен срок  от обявяването му.

**По т. 7.** от дневния ред докладва Илиан Иванов – председател на РИК 17 Пловдив област.

**Докладваха се** постъпили писма, отразени надлежно във входящия регистър на РИК 17 – Пловдив област.

**По т.8 Разни** от дневния ред докладва Илиан Иванов – председател на РИК 17 Пловдив област.  
Да се изпратят писма до общините с указание, че достъпът до палата №7 за автобуси с над 50 места и обозначени с табели РИК 17, ще се осъществява през входа на бул.“България“. За всички останали МПС-та, достъпът до палата №7 ще се осъществява през входа на бул.“Марица.

Поради изчерпване на дневния ред заседанието бе закрито в 19:38 часа.

**ПРЕДСЕДАТЕЛ: ………………………..**  
**ИЛИАН РУМЕНОВ ИВАНОВ**

**СЕКРЕТАР: ………………………..**

**АЙТЕН САЛИМ**

**ПРОТОКОЛЧИК-ПРЕБРОИТЕЛ: …………………..   
ДЕСИСЛАВА ВАСИЛЕВА**

**СПИСЪК ОТ ПОИМЕННО ГЛАСУВАНЕ НА РЕШЕНИЯ,**

**ВЗЕТИ С ПРОТОКОЛ № 16/ 16.03. 2017г.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***РИК 17/№ Решение*** | ***137*** | ***138*** | ***139*** | ***140*** | ***141*** | ***142*** | ***143*** | ***144*** | ***забележка*** |
| И. Иванов | ЗА | ЗА | ЗА | ЗА | ЗА | ЗА | ЗА | ЗА |  |
| В. Костадинова | ЗА | ЗА | ЗА | ЗА | ЗА | ЗА | ЗА | ЗА |  |
| Ив. Милева | ЗА | ЗА | ЗА | ЗА | ЗА | ЗА | ЗА | ЗА |  |
| А. Салим | ЗА | ЗА | ЗА | ЗА | ЗА | ЗА | ЗА | ЗА |  |
| Ел. Кинаева | - | - | - | - | - | - | - | - |  |
| Ел. Караманова | ЗА | ЗА | ЗА | ЗА | ЗА | ЗА | ЗА | ЗА |  |
| Д. Дишлиева | - | - | - | - | - | ЗА | ЗА | ЗА |  |
| Йорд. Дамбулев | ЗА | ЗА | ЗА | ЗА | ЗА | ЗА | ЗА | ЗА |  |
| М. Калинова | ЗА | ЗА | ЗА | ЗА | ЗА | ЗА | ЗА | ЗА |  |
| Д. Кузманов | ЗА | ЗА | ЗА | ЗА | ЗА | ЗА | ЗА | ЗА |  |
| Ив. Кърчев | ЗА | ЗА | ЗА | ЗА | ЗА | ЗА | ЗА | ЗА |  |
| С. Яшар | ЗА | ЗА | ЗА | ЗА | ЗА | ЗА | ЗА | ЗА |  |
| Ст. Янаджиев | ЗА | ЗА | ЗА | ЗА | ЗА | ЗА | ЗА | ЗА |  |
| В. Кръстанова | ЗА | ЗА | ЗА | ЗА | ЗА | ЗА | ЗА | ЗА |  |
| Анг. Господинов | ЗА | ЗА | ЗА | ЗА | ЗА | ЗА | ЗА | ЗА |  |
| Ант. Карагачлиев | ЗА | ЗА | ЗА | ЗА | ЗА | ЗА | ЗА | ЗА |  |
| Л. Андонова | ЗА | ЗА | ЗА | ЗА | ЗА | ЗА | ЗА | ЗА |  |
| **ОБЩО „ЗА“** | **15** | **15** | **15** | **15** | **15** | **16** | 16 | **16** |  |
| **ОБЩО „ПРОТИВ“** | **0** | **0** | **0** | **0** | **0** | **0** | **0** | **0** |  |
| **ОБЩО ГЛАСУВАЛИ** | **15** | **15** | **15** | **15** | **15** | **16** | 16 | **16** |  |

|  |  |  |  |
| --- | --- | --- | --- |
| ***РИК 17/№ Протоколно***  ***Решение*** | ***3*** | ***4*** | ***забележка*** |
| И. Иванов | ЗА | ЗА |  |
| В. Костадинова | ЗА | ЗА |  |
| Ив. Милева | ЗА | ЗА |  |
| А. Салим | ЗА | ЗА |  |
| Ел. Кинаева | - | - |  |
| Ел. Караманова | ЗА | ЗА |  |
| Д. Дишлиева | ЗА | ЗА |  |
| Йорд. Дамбулев | ЗА | ЗА |  |
| М. Калинова | ЗА | ЗА |  |
| Д. Кузманов | ЗА | ЗА |  |
| Ив. Кърчев | ЗА | ЗА |  |
| С. Яшар | ЗА | ЗА |  |
| Ст. Янаджиев | ЗА | ЗА |  |
| В. Кръстанова | ЗА | ЗА |  |
| Анг. Господинов | ЗА | ЗА |  |
| Ант. Карагачлиев | ЗА | ЗА |  |
| Л. Андонова | ЗА | ЗА |  |
| **ОБЩО „ЗА“** | **16** | **16** |  |
| **ОБЩО „ПРОТИВ“** | **0** | **0** |  |
| **ОБЩО ГЛАСУВАЛИ** | **16** | **16** |  |

Настоящият списък с поименно гласуване на решенията на РИК 17 Пловдив област е неразделна част от Протокола.

*Легенда: „ЗА“, „ПРОТИВ“ (ПР);в графа „Забележки“ се отбелязват присъствието на членовете по време на гласуване, гласувания с особено мнение и т.н.*

**ПРОТОКОЛЧИК:**

**ДЕСИСЛАВА ВАСИЛЕВА**